Ingebrigt Bjørø

Ingebrigt Bjørø (født 17. juni 1879 i Austevoll, død 8. februar 1944) var en norsk politiker og stifter av Kristelig Folkeparti.

Bjørø var selvstendig næringsdrivende i Os, og var aktiv i lokalpolitikken der. Han var medlem i Os kommunestyre og styreformann i Os sparebank, samt aktiv i kirkelige organisasjoner som Indremisjonen og Kinamisjonen.

Bjørø tok initiativ til Kristelig Folkeparti i 1933 etter stridigheter rundt nominasjonskampen til Venstres liste i Hordaland, der Nils Tveit fikk den antatt sikre fjerdeplassen. Kristenfløyen i Hordaland Venstre ønsket heller å få Nils Lavik nominert, og dannet dermed sitt eget parti, med Lavik på førsteplassen. I stortingsvalget 1933 lykkes KrF å få inn Lavik på Stortinget på Tveits bekostning.

Ingebrigt Bjørø satt som leder av KrF frem til 1938, da vervet gikk over til Lavik.

 Kilder 
 Moberg, Reidun Bjørø. «Da Kr.F. ble stiftet». Aftenposten 6. mai 1996

Kategori:Norske blikkenslagere
Kategori:Kristelig Folkepartis ledere
Kategori:Lokalpolitikere i Os i Hordaland
Kategori:Personer fra Austevoll kommune